**Lando Norris** (sündinud 13. novembril 1999 Bristolis) on Briti-Belgia vormelisõtja. Ta võistleb Vormel 1 sarjas McLareni meeskonnas. Lando Norris on noorim Briti päritolu Vormel 1 sõitja.

Sõitjakarjäär
-------------

### Varajane karjäär

Norris alustas võistlemist kardisõidus 2008. aastal Comer Cadeti kardiseerias. 2009. aastal saavutas ta esimese stardipositsiooni tema esimesel Suurbritannia üleriigilisel kardisõidu üritusel, olles siiani noorim sõitja, kes selle saavutanud. 2010. aastal Norris liitus kahe üleriigilise võistlusseeriaga, kus ta võistles sõitjatega, kes olid temast kuni kolm aastat vanemad. 2012. aastal tuli Norris Formula Kart Starsi seeria võitjaks ning saavutas teise koha MSA Super One British Championshipi seerias. Esimene võimalus tegeleda vormelisõiduga avanes Norrisel 2015. aastal, mil ta võistles MSA Formula 4 sarjas Carlini meeskonnas. Ta võitis sarja esimese sõidu ja ka sarja üldarvestuses. 2016. aasta oli Norrise jaoks seni kõige edukam. Ta tuli võitjaks kolmes võistlussarjas: Renault 2.0 Eurocup, Renault 2.0 NEC ja Toyota Racing Series. Samal aastal nimetati ta ka Briti aasta võidusõitjaks.

2017. aastal võitis Norris Euroopa Vormel 3 tiitli ja liitus McLareni Honda Vormel 1 meeskonnaga, kus ta asus täitma testi- ja simulaatorisõitja rolli. Ametlikult sai Norris McLareni testi- ja asendussõitjaks 2018. aastal.

Samal aastal võistles Norris Vormel 1 toetavas Vormel 2 sarjas. Oma debüüdi tegi ta 2017. aasta viimasel Vormel 2 sarja etapil Abu Dhabis. Oma esimese võidu Vormel 2 sarjas teenis ta 2018. aasta hooaja esimesel sõidul Bahreinis. Vormel 2 sarjas võistles ta Carlini meeskonnas ning tema tiimikaaslane oli Sérgio Sette Cámara. Kokku teenis Norris Vormel 2 sarjas kaheksa poodiumikohta ning lõpetas sarja lõppkokkuvõttes teisena, Briti vormelipiloodi George Russelli järel.

### Vormel 1

Lando Norris osales esimest korda Vormel 1 harjutussessioonil 2018. aastal. Belgia *grand prix*' etapi nädalavahetusel, mil ta asendas Fernando Alonsot. Harjutussessioonil sõitis Norris 26 ringi ning tema parim ringiaeg oli 1:47,364, jäädes sellega 3,006 sekundit alla Ferrari piloodile Sebastian Vettelile. Norris osales ka järgneval Itaalia *grand prix*' harjutussessioonil, kus ta sõitis üheksa ringi ning jäi ajaga 1:38,282 viimasele ehk 20. kohale. 3. septembril 2018. aastal teatas McLareni meeskond, et on Norrisega sõlminud mitmeaastase lepingu ning ta võistleb 2019. aasta Vormel 1 hooajal McLareni koosseisus koos Hispaania vormelisõitja Carlos Sainz juunioriga.

#### McLaren (2019–)

##### 2019

Lando Norris tegi debüüdi Vormel 1 maailmameistrivõistluste sarjas 2019. aasta Austraalia *grand prix*'l. Ta kvalifitseerus kaheksandale stardipositsioonile ning jäi pühapäevasel sõidul 12. kohale. Oma esimesed punktid teenis ta Austraalia *grand prix*'le järgneval Bahreini *grand prix*'l, kus ta jäi kuuendaks, jäädes etapi võitjast Lewis Hamiltonist 45,754 sekundiga maha. Norrise esimene katkestus oli Hiina *grand prix*'l, mille põhjustas avaringil toimunud kokkupõrge Scuderia Toro Rosso sõitjaga.

Belgia *grand prix*' nädalavahetusel ei pääsenud Norris edasi kolmandast kvalifikatsiooniringist, kuid suutis sõidu alguses mööduda kuuest autost. Norris oli teel oma parimale sõidutulemusele, kui ta oli eelviimasel ringil viiendal kohal, kuid ringi viimases kurvis vähenes tema auto võimsus ja peatus finišijoonel. Norris lõpetas sõidu 11. kohal.

Oma esimesel täispikal Vormel 1 hooajal kogus Norris 49 punkti ja jäi punktiarvestuses 11. kohale. Tema tiimikaaslane Carlos Sainz juunior kogus 96 punkti ja jäi kuuendale kohale. Norris kvalifitseerus 2019. aasta hooajal paremal positsioonil kui Sainz 11 korral, Sainz ületas Norrist kümnel korral. Tänu headele tulemustele oma esimesel aastal Vormel 1 võistlussarjas, sõlmis McLareni meeskond Norrisega kolmeaastase lepingu, mis hoiaks teda meeskonnas kuni 2022. aastani.

##### 2020

2020. aasta Vormel 1 hooaeg pidi algama 15. märtsil Austraalias, kuid koroonapandeemia tõttu see ja järgnevad sõidud tühistati. Tühistatud *grand prix*' etapid asendati virtuaalsete *grand prix* '​dega, millest võttis osa ka Norris. Sõitjad võistlesid 2019. aasta Vormel 1 ametlikus videomängus. Kahjuks tabas Norrist virtuaalsetel *grand prix*'del ebaedu. Probleemid internetiühendusega rikkusid Norrise võimalused tulla virtuaalsete *grand prix*'de võitjaks.

Koroonapandeemia tõttu lükkus 2020. aasta Vormel 1 hooaja algus edasi 3.*–*5. juulisse, mil toimus Austria *grand prix*. Norris kvalifitseerus neljandale stardipositsioonile, mis oli tema parim kvalifikatsioonitulemus. Lewis Hamiltoni karistus, mis anti talle kollaste lippude ignoreerimise pärast, tõstis Norrise stardipositsiooni kolmandale kohale Norris teenis Austria *grand prix*'l oma esimese Vormel 1 sarja poodiumikoha, kui ta lõpetas kolmandana. Sõidu lõpus oli kolmandal kohal lõpetanud Lewis Hamilton Norrisest 4,802 sekundit kiirem, kuid Lewis Hamiltonile määratud viiesekundiline karistus tõstis Norrise temast ette. Viimasel ringil saavutas Norris ka võistluse kõige kiirema ringiaja, millega ta teenis ühe lisapunkti.

Järgnevat Steiermargi liidumaa *grand prix*'d alustas ta üheksandalt stardipositsioonilt. Sõidu ajal suutis ta teistest sõitjatest ette pürgida ja kvalifikatsioonis kaotatud kohti tagasi teha. Viimase ringi viimases kurvis möödus ta Sergio Pérezest, kelle auto esitiib oli kahjustatud. Kuna Pérez liikus aeglaselt, oli Norrisel võimalik temast mööduda ja võtta viies koht. Norrise meelest on Steiermargi liidumaa *grand prix* seni tema karjääri üks parimaid sõite.

Tema hooaja ainus katkestus leidis aset Eifeli *grand prix*'l. Võideldes poodiumikoha eest, vähenes tema auto võimsus. Norris proovis auto süsteeme üle võtta, kuid oli siiski sunnitud võistluse katkestama. Sarnane probleem oli tabanud ka tema tiimikaaslast Carlos Sainzi Belgia *grand prix* '​ etapil.

Norris lõpetas hooaja üheksandal kohal ning teenis kokku 97 punkti. Ta sõitis ka kaks parimat ringiaega: üks Austria *grand prix*'l ja teine Türgi *grand prix*'l. Norris kvalifitseerus taas napilt parematel kohtadel 2020. aasta hooajal, kui tema tiimikaaslane Sainz (Norris kvalifitseerus paremal kohal üheksal korral, Sainz kaheksal korral). Sainz lõpetas hooaja kuuendal kohal ning teenis 105 punkti.

##### 2021

2021. aasta hooajal oli Lando Norrise tiimikaaslane Austraalia vormelipiloot Daniel Ricciardo. Norris lõpetas 2021. aasta hooaja sõitjate arvestuses 160 punktiga kuuendal kohal. 2021. aasta Vormel 1 hooaeg on seni saavutatud tulemuste põhjal Norrise parim. Norris lõpetas kolmel korral kolmandal kohal ning saavutas tema seni kõige parema tulemuse, teise koha.

##### 2022

Norris sõlmis 9. veebruaril 2022 uue lepingu, mis pikendab McLareni ja Norrise vahelist koostööd vähemalt 2025. aasta lõpuni.

Tulemused F1-sarjas
-------------------

| Aasta | Meeskond | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Koht | Punktid |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | McLaren | AUS12 | BHR6 | CHNKatdagger | AZE8 | ESPKat | MON11 | CANKat | FRA9 | AUT6 | GBR11 | GERKat | HUN9 | BEL11dagger | ITA10 | SIN7 | RUS8 | JPN11 | MEXKat | USA7 | BRA8 | ABU8 |  | 11. | 49 |
| 2020 | McLaren | *AUT* 3 | STY 5 | HUN 13 | GBR 5 | 70A 9 | ESP 10 | BEL 7 | ITA 4 | TOS 6 | RUS 15 | EIF Kat | POR 13 | EMI 8 | *TUR* 8 | BHR 4 | SAK 10 | ABU 5 |  |  |  |  |  | 9. | 65 |
| 2021 | McLaren | BHR 4 | EMI 3 | POR 5 | ESP 8 | MON 3 | AZE 5 | FRA 5 | STY 5 | AUT 3 | GBR 4 | HUN Kat | BEL 14 | NED 10 | ITA 2 | ***RUS*** 7 | TUR 7 | USA 8 | MXC 10 | SAP 10 | QAT 9 | SAU 10 | ABU 7 | 6. | 160 |
| 2022 | McLaren | BHR15 | SAU7 | AUS5 | EMI3 5 | MIAKat | ESP8 | *MON*6 | AZE9 | CAN15 | GBR6 | AUT7 | FRA7 | HUN7 | BEL12 | NED7 | ITA7 | SIN4 | JPN10 | USA6 | MXC9 | SAPKat 7 | *ABU*6 | 7. | 122 |
| 2023 | McLaren | BHR17 | SAU17 | AUS6 | AZE9 | MIA17 | MON9 | ESP17 | CAN13 | AUT4 | GBR2 | HUN2 | BEL7 6 | NED7 | ITA | SIN | JPN | QAT | USA | MXC | SAP | LVG | ABU | 8.\* | 75\* |

Legend: (paksus kirjas on toodud kvalifikatsioonivõidud; kursiivis kiireim ring)

|  |  |  |  |  |  |  |
| --- | --- | --- | --- | --- | --- | --- |
| Võitja | 2. koht | 3. koht | punktidega finiš | punktideta finiš | Katkestas (Kat) | Diskvalifitseeritud (DSQ) |
| Ei kvalifitseerunud(DNQ) | ei startinud(DNS) | Ei harjutanud(DNP) | Vigastatud või haige(Inj) | Välja jäetud(EX) | Ei saabunud finišisse(DNA) | Reedene testisõitja (TD)- ainult 2003–2006 |

Viited
------

1. 1 2 3  "Lando Norrise biograafia". *landonorris.com*. Vaadatud 15.03.2021.
2. ↑  "Lando Norrise biograafia". *RaceFans*. Vaadatud 15.03.2021.
3. ↑  "Mclareni Lando Norrise biograafia". *McLaren*. Vaadatud 15.03.2021.
4. ↑  "Vormel 2 sarja Lando Norrise biograafia". *FIA Formula 2*. Vaadatud 15.03.2021.
5. ↑  "Norris to make Grand Prix weekend debut in Belgium". *Formula 1*. 20. august 2018. Vaadatud 16.03.2021.
6. ↑  "2018. aasta Belgia grand prix esimese harjutussessiooni tulemused". *Formula 1*. 24. august 2018. Vaadatud 16.03.2021.
7. ↑  "2018. aasta Itaalia grand prix esimese harjutussessiooni tulemused". *Formula 1*. 31. august 2018. Vaadatud 16.03.2021.
8. ↑  "Lando Norris to Drive for Mclaren from 2019". *McLaren*. 3. september 2018. Vaadatud 16.03.2021.
9. ↑  "2019. aasta Austraalia grand prix tulemused". *Formula 1*. 17. märts 2019. Vaadatud 16.03.2021.
10. ↑  "2019. aasta Bahraini grand prix tulemused". *Formula 1*. 31. märts 2019. Vaadatud 16.03.2021.
11. ↑  "2019. aasta Hiina grand prix". *McLaren*. 14. aprill 2019. Vaadatud 17.03.2021.
12. ↑  "Norris philosophical on loss of season-best result". *Formula 1*. 2. september 2019. Vaadatud 17.03.2021.
13. ↑  "2019. aasta Vormel 1 hooaja tulemused". *Formula 1*. Vaadatud 17.03.2021.
14. ↑  "Sainz disappointed with final Q3 run as Norris edges McLaren qualifying battle". *Formula 1*. 30. november 2019. Vaadatud 17.03.2021.
15. ↑  "Lando Norris signs new McLaren contract after superb start to F1 career". *The Guardian*. 9. juuli 2019. Vaadatud 17.03.2021.
16. ↑  "Formula 1, FIA and AGPC announce cancellation of the 2020 Australian Grand Prix". *Formula 1*. 13. märts 2020. Vaadatud 17.03.2021.
17. ↑  "Formula 1 launches Virtual Grand Prix Series to replace postponed races". *Formula 1*. 20. märts 2020. Vaadatud 17.03.2020.
18. ↑  "5 things the Virtual Grand Prix series tells us about the 2020 F1 season". *Formula 1*. 30. juuni 2020. Vaadatud 17.03.2021.
19. ↑  "2020. aasta Austria grand prix tulemused". *Formula 1*. 5. juuli 2020. Vaadatud 17.03.2021.
20. ↑  "DATA ANALYSIS: How Norris beat Hamilton to the podium with one amazing lap". *Formula 1*. 7. juuli 2020. Vaadatud 17.03.2021.
21. ↑  "Norris: Styrian GP best race of F1 career". *Planet F1*. 12. juuli 2020. Vaadatud 17.03.2021.
22. ↑  "Norris failure at Eifel GP a repeat of Spa issue". *motorsport.com*. 12. oktoober 2020. Vaadatud 17.03.2021.
23. ↑  "2020. aasta Vormel 1 hooaja tulemused". *Formula 1*. Vaadatud 17.03.2021.
24. ↑  "2020. aasta hooaja kiireimad ringiajad". *Formula 1*. Vaadatud 17.03.2021.
25. ↑  "Team mate battles 2020: The final score – Sainz vs Norris". *RaceFans*. 17. detsember 2020. Vaadatud 17.03.2021.
26. ↑  "2020. aasta Vormel 1 hooaja tulemused (Carlos Sainz)". *Formula 1*. Vaadatud 17.03.2021.
27. ↑  "Ricciardo explains the reasoning behind his McLaren switch – and why he made the call so early". *Formula 1*. 21. juuni 2020. Vaadatud 17.03.2021.
28. ↑  Formula 1. "Lando Norrise 2021. aasta Vormel 1 hooaja tulemused". Vaadatud 09.02.2022.
29. ↑  McLaren (9. veebruar 2022). "McLaren Racing and Lando Norris Further Extend Relationship Through 2025". Vaadatud 09.02.2022.